ฮั่งเส็งปิดลดลง 260.97 จุด สอดคล้องตลาดหุ้นจีน
ฮั่งเส็งปิดลดลง 260.97 จุด สอดคล้องตลาดหุ้นจีน
7 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลง โดยดัชนีฮั่งเส็งลดลง 260.97 จุด หรือ 1.03% ปิดวันนี้ที่ 24,975.31 จุดโดยได้รับปัจจัยถ่วงจากตลาดหุ้นจีนที่ผันผวน รวมถึงผลการลงประชามติของกรีซที่ปฏิเสธเงื่อนไขการปฏิรูปเศรษฐกิจเพื่อแลกกับการรับความช่วยเหลือทางการเงินจากเจ้าหนี้
ทั้งนี้ นักลงทุนมีความไม่แน่ใจเกี่ยวกับประสิทธิภาพของทางการจีนที่พยายามใช้มาตรการต่างๆเพื่อพยุงตลาดหุ้น หลังจากคณะกรรมการกำกับหลักทรัพย์และตลาดหลักทรัพย์ของจีน (CSRC) เปิดเผยเมื่อวันศุกร์ว่า จะแก้ไขกฎระเบียบเกี่ยวกับการซื้อหุ้นด้วยมาร์จิ้น และการขายชอร์ตเซล หลังจากที่เคยเป็นเครื่องมือที่หนุนให้ตลาดหุ้นพุ่งขึ้นแตะระดับสูงสุดในรอบ 7 ปีในช่วงที่ผ่านมา